31. ΑΠΟΦΑΣΗ ΥΦΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΟΙΚΟΝΟΜΙΚΩΝ Αριθ. 2071057/7522/0022 της 13/28 Δεκ. 1990 (ΦΕΚ Β΄ 817) Επέκταση των διατάξεων του Νόμ. 1505/84 σε προσωπικό με σχέση εργασίας ιδιωτ. δικαίου με αποδοχές 4ου βαθμού της διοικητικής ιεραρχίας που υπηρετεί στη Γενική Γραμματεία Τύπου και Πληροφοριών. 1.Εγκρίνουμε την επέκταση των διατάξεων του Νόμ. 1505/1984 όπως συμπληρώθηκαν με τις διατάξεις του Νόμ. 1810/88 στο προσωπικό που υπηρετεί στη Γενική Γραμματεία Τύπου και Πληροφοριών του Υπουργείου Προεδρίας Κυβερνήσεως με σχέση εργασίας ιδιωτικού δικαίου και έχει μισθολογική αντιστοιχία τακτικού δημοσίου υπαλλήλου. 2.Η κατάταξή τους στα Μισθολογικά Κλιμάκια του παραπάνω νόμου (1505/1984) θα γίνει με βάση τα τυπικά προσόντα που απαιτήθηκαν κατά την αρχική πρόσληψή τους. 3.Οι διατάξεις των άρθρ. 15, 22, 23, 25 παρ. 1, 26 παρ. 1, 27 παρ. 2, 28, 29, 30 και του άρθρ. 31 του Νόμ. 1505/84 δεν έχουν εφαρμογή στο προσωπικό της παρούσας. Η απόφαση αυτή να δημοσιευθεί στην Εφημερίδα της Κυβερνήσεως και θα ισχύσει από την 1η του επόμενου μήνα της δημοσίευσής της. 